**Sažetak programskog dokumenta Programa prekogranične suradnje Mađarska - Hrvatska 2014. – 2020.**

Strateška procjena utjecaja na okoliš u sklopu Programa prekogranične suradnje Mađarska – Hrvatska 2014.-2020. provest će se u skladu s Direktivom 2001/42/EC Europskog parlamenta i Vijeća od 27. lipnja 2001. godine o procjeni utjecaja određenih planova i programa na okoliš (SEA Direktiva) i relevantnim nacionalnim zakonodavstvom.

**1. Informacije o Programu suradnje**

Naziv: **Program prekogranične suradnje** **Mađarska-Hrvatska 2014. – 2020.**

Tip: Program prekogranične suradnje

Sadržaj: Program je trenutno u **fazi planiranja**, tijekom koje će se odabrati i razraditi prioriteti i aktivnosti.

Program prekogranične suradnje između Mađarske i Hrvatske jedan je od programa europske teritorijalne suradnje koji predstavljaju značajan dio Kohezijske politike Europske unije. Navedeni programi doprinose cjelokupnoj ekonomskoj, socijalnoj i teritorijalnoj koheziji EU na način da se bave problematikom koja prelazi granice između država i regija. Ciljevi programa europske teritorijalne suradnje su stvaranje zajedničkog identiteta, integriranog fizičkog prostora, uravnoteženog razvoja te poboljšanih politika i upravljanja. U svrhu ostvarivanja navedenih ciljeva, programi prekogranične suradnje identificiraju zajedničke izazove u graničnim regijama te mjere za rješavanje tih izazova.

Programsko područje:

Mađarska: Županije Somogy, Baranya i Zala

Hrvatska: Međimurska, Koprivničko-križevačka, Virovitičko-podravska i Osječko-baranjska županija te Varaždinska, Bjelovarsko-bilogorska, Požeško-slavonska i Vukovarsko-srijemska županija

Programsko područje pokriva 31.085 km2 i ima oko 2,1 milijun stanovnika, od kojih 46% živi u Mađarskoj i 54% u Hrvatskoj. Na mađarskoj strani program obuhvaća tri županije, od kojih Somogy ima najveću površinu, a Baranya najviše stanovnika. Na hrvatskoj strani programsko područje sastoji se od osam županija, od kojih je najveća Osječko-baranjska županija, i površinom i brojem stanovnika. Područje je uglavnom ruralno s određenim brojem malih i srednjih gradova. Dva najveća urbana centra, Pecs u Mađarskoj i Osijek u Hrvatskoj, nalaze se u istočnom dijelu programskog područja.

**2. Glavni ciljevi Programa**

Očekuje se da će strategija programa doprinijeti cjelokupnoj dugoročnoj viziji programskog područja, oblikovanoj od strane različitih sudionika procesa programiranja na sljedeći način:

*“Granično područje Mađarska – Hrvatska označava intenzivna i raznovrsna suradnja koju omogućuje odgovarajuća prekogranična povezanost, zajedničko znanje i aktivni i motivirani sudionici društva, u čijem fokusu stoji održivo i poboljšano korištenje bogatih prirodnih i kulturnih resursa i trajno obogaćivanje institucionalnih i individualnih odnosa diljem granice.”*

Strategija koja predstavlja osnovu Programa treba se fokusirati na uklanjanje ili smanjenje postojećih slabosti različitih socijalnih i ekonomskih pod-sistema regije, pripremajući regije na korištenje prednosti vanjskih prednosti u nastajanju. U manjem opsegu treba slijediti i pristup stabilizacije i jačanja trenutno slabe imovine kako bi se minimizirao utjecaj vanjskih prijetnji. Spomenuti pristup očituje se, između ostalog, u sljedećem:

* poticanje lokalnih MSP-ova stvaranjem boljih uvjeta umrežavanja i stvarnog iskustva dodane vrijednosti suradnje
* razvoj atrakcija za turiste i poticaja za pružatelje turističkih usluga u svrhu boljeg korištenja raznovrsne kulturne baštine i prirodnog okoliša
* priprema i provedba projekata prometne infrastrukture malih razmjera kako bi se razvila unutrašnja povezanost regije, a s ciljem smanjivanja barijera u prekograničnoj suradnji lokalnih i prekograničnog kretanja posjetitelja
* jačanje suradnje kroz potporu direktnoj suradnji i obrazovnih sadržaja na temu suradnje,

pri čemu se zadnji koristi u slučajevima poboljšanja sposobnosti regije da se nosi s utjecajima klimatskih promjena i ostalim rizicima pomažući

* zajedničkom upravljanju prirodnim resursima, kao što su šume i ostali ekosustavi, staništa i izvori vode, prekogranični prijenos ´know-how´ i uspostava infrastrukturnih projekata malih razmjera
* poboljšanje prekograničnih informacija, nadzora i sustava prognoze u svrhu boljeg upravljanje rizicima katastrofa, prirodnih i uzrokovanih od strane ljudi, kao što su poplave, požari ili opasan otpad industrijskog porijekla.

**3. Informacije o trenutnoj situaciji s naglaskom na problematici okoliša:**

Resursi prekograničnog područja su snažno povezani s tri riječna sliva. Navedena prirodna baština – i povezana kulturna baština – bi mogla biti izvor i ekonomske stabilnosti i ekonomskog napretka za slabije razvijena područja.

Potrebno je poboljšati infrastrukturu turističke prirodne i kulturne baštine s ciljem razvoja ekonomskog sektora u ovom prekograničnom području da bi se podržala daljnja zaštita i aktivnosti očuvanja glavnog resursa, prirode.

U graničnom području Hrvatske još uvijek postoje minska polja odnosno opasnost od neeksplodiranih mina što onemogućuje pristup i pojedinim zaštićenim područjima prirode u Mađarskoj. Iako je postignut napredak na tom području, nastavak i završetak aktivnosti čišćenja je prijeko potreban u da bi se omogućio pristup i korištenje cijelog teritorija graničnog područja.

Granica Hrvatske i Mađarske je iznimno nepropusna: ima najmanje graničnih prijelaza od svih mađarskih granica. Prosječna udaljenost između graničnih prijelaza je 62 km (otprilike dvostruka udaljenost u usporedbi s prosjekom na cijeloj mađarskoj granici). Posljedično, pristupačnost turističkim destinacijama je slaba i priječi razvoj turističkih mreža i zajedničkih turističkih paketa.

Regiju kao cjelinu karakterizira visoka bioraznolikost, šarolikost ekosustava i bogata prirodna baština. Stoga je uspostavljen velik broj zaštićenih područja, kao Dunav-Drava nacionalni park, Mura-Drava regionalni park na mađarskoj strani i parkovi prirode na hrvatskoj strani, kao što su Kopački rit s ornitološkim rezervatom i planina Papuk, te lokacije Natura 2000 na obje strane granice.

Analiza pokazuje značajnu razmjenu iskustava i suradnju u području zaštite prirodne baštine između nacionalnih nadležnih tijela. Međutim, postoji veliki interes u programskom području za budućom suradnjom u obnovi i zaštiti prirodne baštine. S ciljem osiguranja održivosti močvara i kontinuirano malog utjecaj poplava na ljude, treba poduzeti mjere zaštite navedene baštine. Žabokrečine (“mrtvi kanali”) kao ključni dio sustava za navodnjavanje trebaju se zaštiti i obnoviti, a ne isušivati ili prepustiti obrastanju invazivnih vrsta. Potrebno je promicati manje agresivno i raznolikije poljoprivredno i tradicionalno korištenje zemljišta.

Analiza je pokazala da granično područje Mađarska – Hrvatska raspolaže značajnim sredstvima koja se mogu iskoristiti u svrhu jačanja socijalnog i ekonomskog razvoja regije.

Najvažnija su:

* iznimna kvaliteta prirodnih i kulturnih resursa, kao prirodni okoliš u području, granične rijeke Mura, Drava i Dunav te bogata povijesna baština
* postojanje dinamičnih gradova srednje veličine s institucijama višeg obrazovanja i živopisnim kulturnim i poduzetničkim životom u obje zemlje
* odličan potencijal za uzgoj hrane i drugih poljoprivrednih proizvoda zajedno s dugotrajnom tradicijom i znanjem.

Međutim, rezultat analize pokazuje i da se relativno malo navedenih potencijala učinkovito iskorištava, što je najvećim dijelom posljedica:

* fizičkih barijera na riječnim granicama bez odgovarajuće infrastrukture graničnih prijelaza
* suradnja i veza između sveučilišta i poslovnog svijeta je slaba
* postoje različite neusklađenosti između vještina i kvalifikacija u graničnom području
* niska razina znanja jezika među stanovnicima regije
* nedostajući elementi infrastrukture (slaba prekogranična povezanost i rijetke regionalne transportne mreže, nerazvijena turistička i ostala poslovna infrastruktura)

Zemljopisne razlike u regiji su značajne. Glavni regionalni ekonomski centri smješteni su istočnom dijelu graničnog područja (Pécs – Osijek), centri u nastajanju su u zapadnom dijelu (Nagykanizsa – Čakovec - Varaždin), dok područja u središnjem dijelu zaostaju i pokazuju značajke ozbiljnog siromaštva i socijalne nazadnosti, posebno, ali ne isključivo na mađarskoj strani (Ormánság).

4. **Potencijalni razvojni prioriteti**

Program suradnje će doprinijeti strategiji Europa 2020 kroz ulaganja u tematske ciljeve (TC), prevedene u prioritetne osi kako slijedi:

**Prioritetna os 1: Ekonomski razvoj** – Jačanje konkurentnosti MSP-ova (TC3)

**Priotitetna os 2: Održivo korištenje prirodnih i kulturnih dobara** – očuvanje i zaštita okoliša i promicanje učinkovitosti izvora (TC6)

**Prioritetna os 3: Suradnja** – Jačanje institucionalnih kapaciteta i učinkovita javna uprava (TC11)

**Prioritetna os 4: Obrazovanje** – Ulaganje u obrazovanje i obuke, uključujući strukovno usavršavanje i cjeloživotno učenje kroz razvijanje infrastrukture za obrazovanje i obuku (TC10)

Prioritetna os 5: Tehnička pomoć

**Ekonomski razvoj**: približno 20% sredstava iz EFRR-a planira se uložiti u ovu prioritetnu os, u potpunosti namijenjenu tematskom cilju 3, Jačanje konkurentnosti MSP-ova. Podupirući ovaj sektor stimulirat će se lokalno gospodarstvo pograničnih regija te će važnost ovih intervencija biti iznimno visoka. Sredstva će biti namijenjena potpornim poduzetničkim institucijama koje mogu promicati poduzetništvo i ohrabrivati razvoj lokalnog gospodarstva, poboljšati kapacitete MSP-ova proizvodeći dodanu vrijednost i jačajući njihovu konkurentnost na domaćim i inozemnim tržištima.

**Održivo korištenje prirodnih i kulturnih dobara:** približno 55%sredstava iz EFRR-a planira se uložiti u tematski cilj 6 - očuvanje i zaštita okoliša i promicanje učinkovitosti izvora iz razloga što je prirodna i kulturna baština pogranične regije izuzetno značajna. Kapitaliziranje ovih prednosti doprinijet će ekonomskom razvoju područja kroz promicanje okolišno prijateljskog turizma. Značaj ove prioritetne osi nedvojbeno je neupitan.

Uspostava osnovnih uvjeta za povećano korištenje prirodnih i kulturnih dobara može uključivati značajne troškove, posebno u kontekstu razvoja infrastrukture, čak i ako će se predviđati manji zahvati, primjerice manje ceste ili skele – može se očekivati relativno visok udio sredstava. Također će biti potreban značajan udio sredstava, ako se pristupi čišćenju ratom ugroženih područja.

**Obrazovanje:** približno 12,5%sredstava iz EFRR-a predlaže se uložiti u tematski cilj 10. Iako se još trebaju definirati jasne potrebe za ulaganja u obrazovanje, obuke, uključujući i stručno usavršavanje, troškovi ovakvih investicija obično su niži nego troškovi ulaganja u infrastrukturu kao i postojeći apsorpcijski kapaciteti.

**Suradnja:** približno 12,5% sredstava iz EFRR-a predlaže se uložiti u tematski cilj 11 - Jačanje institucionalnih kapaciteta javnih tijela i dionika, jer postoji zajednička potražnja da se ispitaju i razmijene iskustva između različitih teritorijalnih jedinica javne uprave. Navedeno bi također trebalo uključiti i promicanje pravne i administrativne suradnje, posebno vezano uz dizajn i provedbu prekograničnih strategija u brojnim poljima od zajedničkog interesa. Iskustva iz prethodnih programa pokazuju istinske prednosti suradnje kroz poticanje motivacije za ulaganje u daljnje zajedničke aktivnosti. Prema tome se međuljudska suradnja smatra jednom od važnijih inicijativa za buduće još više institucionalizirane projekte. S druge strane, očekivani projekti iziskuju manje sredstava, a i njihova količina je obično manja.

**5. Određivanje negativnih utjecaja (vezano uz treće zemlje)**

Na temelju do sada stečenih iskustava, navedeni ciljevi i predložene aktivnosti neće imati značajan negativan prekogranični efekt, koji bi mogao utjecati na treće zemlje